ایرانی ویکسین برطانوی کورونا وائرس پر قابو پانے میں کامیاب

ایران کی کورونا ویکسین لگوانے والے رضاکاروں کے پلازما میں برطانوی کورونا وائرس کو مکمل طور پر نابود کرنے کی صلاحیت پائی جاتی ہے۔

خبر کا کوڈ: 4195

تاریخ: 31 January 2021 - 02:22

مقدس دفاع نیوز ایجنسی کی رپورٹ کے مطابق ایرانی کورونا ویکسین کی تیاری کا کام کرنے والی تحقیقاتی کمیٹی کے سربراہ حسن جلیلی نے اپنے ایک بیان میں کہا ہے کہ "کوو ایران برکت" ویکسین کے دو ڈوز لگوانے والے تین رضاکاروں کے خون کے نمونوں کی معیاری چانچ پڑتال کی گئی اور نتائج سے پتہ چلا کہ ان افراد کا پلازما برطانوی کورونا وائرس کو مکمل طور پر ختم کرنے کی صلاحیت رکھتا ہے۔انہوں نے بتایا کہ برطانوی کورونا وائرس کے سرایت کرنے کی طاقت عام کورونا وائرس کے مقابلے میں ستر گنا زیادہ ہے۔

قابل ذکر ہے کہ ایرانی کورونا ویکسین "کوو ایران برکت" کی انسانی آزمائش کے پہلے مرحلے کا آغاز انتیس دسمبر دوہزار بیس کو کیا گیا تھا۔